OzLabs/hebrew-wiki-articles huggingface dataset:
Feastables

Feastables LLC, הידוע גם בשם MrBeast Feastables, הוא מותג מזון שנוצר על ידי ג'ימי דונלדסון, הידוע באינטרנט בשם MrBeast.

== היסטוריה ==
חטיף השוקולד הרגיל של החברה
בינואר 2022 הכריז דונלדסון על הקמת החברה, שהושקה עם מותג חטיפי שוקולד משלה בשם "MrBeast Bars"<ref></ref>.
ג'ימי דונלדסון|217x217 פיקסלים]]
בשנת 2021, דונלדסון גייס את ג'ים מארי, הנשיא לשעבר של חברת חטיפי החלבון Rxbar כדי לעזור לו ליצור את המוצר Feastables. מאוחר יותר הפך מארי למייסד ומנכ"ל החברה<ref name="Insider"></ref>.

בהשקה, Feastables הציגה 3 טעמים של שוקולד, "רגיל", "שקדים" ו"קראנץ' קינואה". בעשרה מהשוקולדים נמצא "כרטיס זהב", שאיפשר לעשרה ממעריציו להגיע לסטודיו של דונלדסון, שם הקים האחרון מפעל שוקולד ענקי המכיל נהר שוקולד, טרמפולינת מרשמלו ויער סוכריות על מקל (כרפרנס לצ'ארלי בממלכת השוקולד). בחדר המרשמלו היו צריכים עשרה המועמדים לעמוד על מקלות סבא מסתובבים, כאשרה האחרון שישרוד קיבל כ-500 אלף דולרים ומכונית חדשה. הסרטון התחרות עלה לערוץ היוטיוב של דונלדסון ביוני 2022<ref></ref><ref></ref>. לפי הדיווחים, החברה רשמה רווחים של כ-10 מיליון דולרים בחודשים הראשונים לפעילותה<ref></ref>. 

ב-2 בפברואר 2022, Feastables הכריזה על שותפויות עם Turtle Beach Corporation ו-Roccat על מנת לספק פרסים להגרלות<ref></ref>. תחילה, השוקולדים היו זמינים לקנייה רק בארצות הברית ורק ברשת וולמארט אך במאי 2023 הם החלו להימכר ברשתות נוספות בארצות הברית, בהן סבן אילבן וטארגט. ביולי 2023, דונלדסון הודיע כי החברה התרחבה למכירות בממלכה המאוחדת, בספטמבר 2023 התרחבו מכירות החברה לאוסטרליה וניו זילנד<ref></ref><ref></ref>. באוקטובר 2023 התרחבו המכירות גם לדרום אפריקה<ref></ref><ref></ref>.

ב-2 באוקטובר 2023, המלברה חתמה על הסכם חסות מסחרית עם שארלוט הורנטס כדי לכלול את הסמלים של MrBeast על החולצות שלהם<ref></ref><ref></ref>.

== קישורים חיצוניים ==

== הערות שוליים ==

קטגוריה:חברות מזון אמריקאיות
בומבלורינה

בומבלורינה (באנגלית: Bombalurina) היא דמות ראשית במחזמר "קאטס" משל אנדרו לויד ובר. המחזמר הוא עיבוד תיאטרוני לספר השירה של ת"ס אליוט, ספרו של פוסום הזקן על חתולים שימושיים, שפורסם ב-1939. שמה של הדמות נרשם לראשונה בשיר "The Naming of Cats". בומבלורינה היא חתולה נקבית וחושנית, בעלת ביטחון עצמי ומעוטרת בפרווה אדומה בוהקת. התפקיד אויש לראשונה על ידי ג'רלדין גרדנר בווסט אנד ב-1981, ובשנה שלאחר מכן הוחלפה על ידי דונה קינג. בעיבוד הקולנועי למחזמר דמותה של בומבלורינה מגולמת על ידי טיילור סוויפט.

== תיאור הדמות ==
בומבלורינה היא חתולה בוגרת, בעלת ביטחון עצמי וכוונות טובות בדרך כלל. היא יכולה להיות לעיתים רעה, במיוחד כלפי גריזבלה בתחילה. היא החברה הטובה ביותר של דמטר, ולעיתים קרובות נזהרת ממנה. שתיהן שונאות את מקאוויטי הנבל.<ref name=Bombalurina></ref> בומבלורינה מכשפת חתולים זכרים רבים ביופפיו, במיוחד את רום טום טוגר, שדוחה אותה במהלך ביצוע שירו.

תפקידה של בומבלורינה כולל ריקודים רבים, ומצריך בדרך כלל טווח קולי של מצו-סופרן.<ref name=royal/><ref name=vbw/><ref></ref>

=== מראה ===
בומבלורינה מתוארת כחתולה יפה. פרוותה ארוכה בצבע אדום עם כתמים שחורים וחזה לבן.<ref name=royal></ref><ref name=vbw></ref>

== שירים ==
הדמות שרה את "The Gumbie Cat" עם וג'לילורום, ולה קטע סולו קצר ב-"Rum Tum Tugger". היא גם מופיעה ב-"Grizabella the Glamour Cat" עם דמטר וב-"Bustopher Jones" עם ג'ניאנדוטס וג'לילורום. חלקה הגדול נכלל ב-"Macavity", אותו היא מבצעת יחד עם דמטר לקראת סוף המחזמר. בעיבוד הקולנועי לשנת 2019 היא גם שרה את "Beautiful Ghosts".

== שחקנים ==
* 1981 – ג'רלדין גרדנר<ref></ref>
* 1982 – דונה קינג<ref>[https://www.ibdb.com/broadway-cast-staff/donna-king-79240 Donna King] at Internet Broadway Database, accessed 8 April 2018</ref>
* 1983 – מרלין דניאל
* 1998 – רוזמרי פורד<ref></ref>
* 2019 – טיילור סוויפט<ref></ref>

== הערות שוליים ==

קטגוריה:חתולים בדיוניים
קטגוריה:קאטס
קטגוריה:טיילור סוויפט
קנסטרה

קנסטרה (בפורטוגזית: Canastra) היא סוג של גבינה מפורסמת מברזיל. שמה בא מהאזור שבו היא מיוצרת, רמה המכונה Serra da Canastra, הממוקמת באזור הדרום-מערבי של מדינת מינאס ז'ראיס.<ref></ref> האקלים, הגובה, המרעה והמים של אזור זה הם ספציפיים לייצורה ומסיבה זו המעדן הזה מיוצר רק בקומץ ערים, תחת ייצור מפוקח. בשנת 2008 גבינת קנסטרה נחשבה לחלק מהמורשת תרבותית בלתי מוחשית של ברזיל.<ref></ref>

== מאפיינים ==
גבינת הקנסטרה מיוצרת מחלב פרה גולמי (לא מפוסטר) והיא בעלת טעם מתובל עדין ובעלת גוף מלא. היא נצרכת בשלושה סוגים של התיישנות: טריה, חצי מיושנת ומיושנת לחלוטין. השלב הטרי פירושו תקופה של ארבעה ימים וההתיישנות המלאה ארבעים יום.

באופן מסורתי, קנסטרה מתבגרת למשך 21 יום (חצי מיושנת), אך חלק מהיצרנים משאירים אותה להתבגרות ארוכה עוד יותר (כאמור מלאה), עד 40 יום, כאשר הטעם שלה בהתיישנות זו דומה לזה של גרנה פדנו. בעבר, הגבינה נעשתה לאירועים מיוחדים כמו ביקורים של בני מלוכה וראשי מדינה.

== צריכה ==
מומלץ לשלב אותה עם יין אדום, בירה כהה וממרח גויאבה. בשנת 2008, הגבינה הזו הוכרזה כמורשת תרבותית בלתי מוחשית של ברזיל.

== ראו גם ==
* רשימת גבינות

== קישורים חיצוניים ==

* [https://web.archive.org/web/20150817021547/http://www.queijosnobrasil.com.br/queijo-canastra.html Queijos no Brasil - Queijo Canastra]
== הערות שוליים ==

קטגוריה:גבינות
קטגוריה:מורשת תרבותית בלתי מוחשית
קשר שלמה

160px
"קשר שלמה" ברצפת [[בית הכנסת באוסטיה]]
קשר שלמה (באנגלית: Solomon's Knot; בלטינית: Sigillum Salomonis, מילולית: חותם שלמה) הוא דגם עיטורי נפוץ בתרבויות ובתקופות שונות. מוכר לרוב בפסיפסים רומיים.

דגם "קשר שלמה" מורכב משתי לולאות אובליות שלובות זו בזו. הלולאות נשזרות בארבעה צמתים.

על אף הגדרתו כ"קשר" אין מדובר בקשר מתמטי (Knot), אלא בשזר (Link).

מקור השם אינו ברור. יש מניחים שכך פורשה "מקלעת פקעים" (מלכים א', ו', 18) בעיטורי מקדש שלמה.

==ראו גם ==
* תורת הקשרים

==קישורים חיצוניים==

* [https://web.archive.org/web/20160408170958/http://katlas.math.toronto.edu/wiki/L4a1 קשר L4a1] באתר "אטלס הקשרים"

==הערות שוליים==

<gallery widths="140px" heights="140px">
Gallaecia petrea 01-14b.JPG|אבן מגולפת בדגם "קשר שלמה"; גליסיה, ראשית התקופה הרומית בצפון-מזרח חצי האי האיברי
Church of the Nativity mosaic floor..jpg|דגמי "קשר שלמה" ברצפת הפסיפס בכנסיית המולד, בית לחם
Codex Bodmer 127 077r Detail.jpg|עיטור אות ראשה בכתב יד מסוף המאה ה-11
San-Tome-Bergamo (detail).jpg|פרט מפיסול שער כנסיית סן טומה בלומברדיה, ראשית המאה ה-12
Willmore Surface sculpture Durham.jpg|פיסול של "משטח וילמור" באוניברסיטת דרהאם, 2012
</gallery>

קטגוריה:שלמה
קטגוריה:קשרים
קטגוריה:קישוט
קטגוריה:סמלים
טיילור שיש

ג'ון מאק ליין קורונל (באנגלית: John Mac Lane Coronel; נולד ב-29 בנובמבר 1994), ידוע בשם הבמה טיילור שיש (באנגלית: Taylor Sheesh) הוא דראג קווין פיליפיני, הידוע בהתחפשותו לזמרת-יוצרת האמריקאית טיילור סוויפט מאז 2017. הוא אף הופיע בדמותו כמופע חימום ב"המרוץ לדראג של רו פול" בפיליפינים. היא זכתה לפרסום רב בשנת 2023 לאחר שסרטונים שלה המחקים את סיבוב הופעתה של סוויפט, "The Eras Tour" בקניונים מרכזיים בערים פיליפיניות, דוגמת המטרופולין של מנילה, קזון סיטי וסבו סיטי, הפכו לוויראליים בטיקטוק ובשאר הרשתות החברתיות. כתבי עת תיארו את שיש כ"חקיינית הטובה ביותר של טיילור סוויפט ב ואת הופעותיה כמחווה חלופית לסיבוב ההופעות.<ref name=":3" />

== שנותיו הראשונות ==
קורונל גדל במנילה, בירת הפיליפינים. אביו היה חשמלאי רכב ואימו עקרת בית.<ref name=":6" /> הוא הפך למעריץ של סוויםפט ב-2009, בגיל 15,<ref></ref> לאחר שהאזין לסינגל "Fifteen". מאז התחיל לשנן את תנועות הריקוד, השירים והכוריאוגרפיה שלה.<ref name=":6"></ref> תחילה גילם את דמותה של ליידי גאגא במועדוני לילה.<ref name=":0"></ref> בערב אחד זכה בקרב אלתורים, ונשכר על ידי מנהל המועדון כמופע קבוע.<ref name=":5" /> ב-2017 החל לגלם את דמותה של סוויפט.<ref></ref> קורונול הצהיר: .<ref></ref> השם "טיילור שיש" מורכב משמה הפרטי של סוויפט וממילת הסלנג "שיש", שמבטאת כעס.<ref name=":0" />

== קריירה ==
במאי 2023 החלו סרטונים של טיילור שיש מחקה את הופעותיה של סוויפט מ-"The Eras Tour" ללא עלות להפוך לוויראליים ברשתות החברתיות.<ref></ref><ref></ref> הם זכו להתייחסות מצד מגזינים מערביים רבים, דוגמת Rolling Stone. קורונל כתב כי ההופעה אורגנה על ידו ועל ידי קהילת הסוויפטיז בפיליפינים.<ref name=":5" /> ביוני התבדחה ג'גלי קליינטה, דראג קווין אמריקאית, על התופעה בחשבון האינסטגרם שלה. אולם לבסוף פרסמה התנצלות.<ref name=":1"></ref>

שיש יצאה לסיבוב הופעות ביולי.<ref name=":4"></ref> כ-5,000 איש צפו בהופעתה בטאגוויג. סרטונים משם הופצו בטיקטוק וצברו מיליוני צפיות. כאשר הלג האסייתי של סיבוב ההופעות של סוויפט פורסם לא נכללה אף הופעה בפיליפינים, אלא רק בסינגפור. לכן, הופעותיו של קורונל תוארו כחוויה אלטרנטיבית של "The Eras Tour" עבור הסוויפטיז בפיליפינים.<ref name=":3"></ref><ref name=":2"></ref><ref name=":1" /> שיש הופיעה גם ב באירועים גדולים שמנו עשרות אלפי צופים.<ref name=":3" />

באוגוסט 2023 שברה שיא עולם עבור מספר הצופים הגבוה ביותר למופע דראג עם 20,000 איש. שיש הופיעה ליותר מ-10,000 צופים במשך שעה וחצי בקזון סיטי.<ref name=":5"></ref> כמו כן, הופיעה באופן פרטי מול ברטמן רוק, כדי לחגוג את חזרתו לפיליפינים.<ref></ref> בספטמבר הפכה שיש לנושא המרכזי של פרק אחד בבוקר טוב אמריקה. בריאיון ל-Vulture אמר קורונל כי הוא עושה את הופעותיו במחיר סמלי או בחינם באמצעות חסויות המוצעות על ידי הקניון וכמה מותגים נוספים. נמכרים בהם גם מזון וסחורה לא רשמית מעסקים פיליפיניים קטנים. הוא גם ציין כי אנשים מזהים אותו גם כשהוא אינו בדמותה של שיש.<ref name=":6" />

== קישורים חיצוניים ==

== ביאורים ==

== הערות שוליים ==

קטגוריה:חקיינים
קטגוריה:דראג קווינס
קטגוריה:ילידי 1994
גולקה

גולקה (בפולנית: Gołka) היא גבינה מפולין מאזור שלזיה העשויה אך ורק מחלב בקר. לגולקה צורה גלילית. לגבינה יש בדרך כלל דוגמה דקורטיבית על פני השטח שלה הנובעת מתבניות העץ המשמשות ללחיצת הצורות.

== מאפינים ==
לגבינה יש טעם מלוח עדין עם ארומה מעושנת.<ref></ref> היא מאופיינת בצבעה הצהוב הבהיר, ולפני העישון מניחים אותה כאמור בתבניות עץ מגולפות היוצרות את צורתו הגלילית האופיינית ומעניקות דוגמה דקורטיבית על הקליפה.

עם טעמה העדין, הטעם המעושן והמרקם הרך, גולקה מתאימה בצורה הטובה ביותר עם שימורי פירות ולחם.

== ראו גם ==
* המטבח הפולני

==קישורים חיצוניים==

== הערות שוליים ==

קטגוריה:גבינות מעושנות
הפילה של הקוסם

הפילה של הקוסם (באנגלית: The Magician's Elephant) הוא סרט הרפתקאות אמריקאי-אוסטרלי, מסוגת הרפתקאות ופנטזיה בהנפשה ממוחשבת, המבוסס על ספר בעל אותו שם מאת קייט די-קמילו. הסרט בוים על ידי ונדי רוג'רס על פי תסריט שנכתב על ידי מרטין היינס, והופק על ידי ג'וליה פיטור.

== תקציר העלילה ==
נער בשם פיטר מחפש אחר אחותו האבודה, בדרכו, מגדת עתידות מספרת לו שעליו למצוא את הפילה של הקוסם.<ref></ref>

== צוות המדבבים ==
* נואה ג'ופ - פיטר, נער יתום אשר אומץ בידי שומרו וילנה.
* מנדי פטינקין - וילנה לוץ, חייל לשעבר אשר הפך לשומר של פיטר.
* בריאן טיירי הנרי - ליאו מטיאן, שכנו של פיטר ובעלה של גלוריה.
* שאן קליפורד - גלוריה מטיאן, שכנתו של פיטר ואשתו של ליאו.
* נטסיה דמיטריו - מגדת עתידות, המספרת בסרט.<ref name="ExtraCast"></ref>
* בנדיקט וונג - הקוסם
* מירנדה ריצ'רדסון - גברת לאוון
* קירבי האוול-בפטיסט - הרוזנת
* אסיף מנדבי - המלך
* פיקסי דייוויס - אדל, אחותו האבודה של פיטר.
* דון פרנץ' - האחות מרי

=== מדבבים בעברית ===
*רפאל בוזגלו - פיטר
*אוהד שחר - וילנה לוץ
*לירון ברנס - ליאו מטיאן
*לורן סביר - גלוריה מטיאן
*דדי זהר - המלך
*נועה ברוך - הרוזנת
*יהויכין פרידלנדר - הקוסם
*נורית בנאי קורן - גברת לאוון
*מאיה בר שלום - מגדת עתידות
*מיה אלון - האחות מרי
*נעמי פוקס - אדל
*אודי רצין - דה שמט
*ניר רון - שר ההגנה
*אסף דגני - מוכר דגים
*גבריאלה לואיס - גברת טיילור
*עמי מנדלמן - שומר זקן / דמויות שונות

== קישורים חיצוניים ==
* 

* 

== הערות שוליים ==

קטגוריה:סרטים באנגלית
קטגוריה:סרטי 2023
קטגוריה:סרטים מצוירים
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי פנטזיה אמריקאיים
קטגוריה:סרטים אמריקאיים
קטגוריה:סרטי הנפשה אוסטרליים
קטגוריה:סרטי קומדיה מונפשים
קטגוריה:סרטים מבוססי ספרים
קטגוריה:סרטי אנימציה ממוחשבת
קטגוריה:סרטי אנימציה של נטפליקס
קטגוריה:סרטים על קסמים ואשליות
קטגוריה:סרטים על פילים
קטגוריה:סרטים אמריקאיים מבוססי ספרים
אד מדיגן

אדוארד "אד" רל מדיגן (באנגלית: Edward Rell "Ed" Madigan; ) היה פוליטיקאי אמריקאי שכיהן כמזכיר החקלאות של ארצות הברית בשנים 1991–1993 תחת הנשיא ג'ורג' הרברט ווקר בוש, ולפני כן כחבר בית הנבחרים של ארצות הברית במשך שמונה עשרה שנה.

== ביוגרפיה ==
מדיגן נולד בלינקולן שבאילינוי ב-13 בינואר 1936. בטרם ייסד עסק למוניות, למד במכללת לינקולן שבעיר הולדתו. את תפקידו הציבורי הראשון מילא כחבר במועצת עיריית לינקולן לערעורי איזור מ-1965 עד 1969. באותה תקופה נבחר לבית הנבחרים של אילינוי, שם היה חבר בשנים 1967–1972.

בנובמבר 1972 נבחר מדיגן אל בית הנבחרים של ארצות הברית מטעם מחוז הקונגרס ה-21 של אילינוי. הוא הושבע לתפקידו בראשית ינואר 1973, וייצג מחוז זה עד 1983. ב-1984 התמחה בלשכתו דון בייקון, לימים חבר הקונגרס מטעם נברסקה. לאחר מכן עבר לייצג את מחוז הקונגרס ה-15. ב-1989 הפסיד בבחירות פנימיות של המפלגה הרפובליקנית לתפקיד מצליף סיעת המיעוט לניוט גינגריץ', לימים יושב ראש בית הנבחרים של ארצות הברית.

כאשר קלייטון יוטר התפטר מתפקידו כמזכיר החקלאות של ארצות הברית ב-1991, מינה אותו הנשיא ג'ורג' הרברט ווקר בוש למזכיר מחלקת החקלאות של ארצות הברית. מדיגן מילא תפקיד זה עד 1993, והיה הקתולי הראשון בתפקיד.

ב-7 בדצמבר 1994 נפטר מדיגן במרכז הרפואי סנט ג'ון שבספרינגפילד בעקבות סיבוכים בסרטן הריאה ממנו סבל. הוא ורעייתו, אוולין, חבקו שלוש בנות. בשנת 1995 נקרא על שמו אזור מוגן דרומית ללינקולן.

== קישורים חיצוניים ==

* 
* 

== הערות שוליים ==

קטגוריה:חברי האספה הכללית של אילינוי
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:מזכירי החקלאות של ארצות הברית
קטגוריה:חברי הקבינט של ארצות הברית בממשל ג'ורג' הרברט ווקר בוש
קטגוריה:אמריקאים שנולדו ב-1936
קטגוריה:אמריקאים שנפטרו ב-1994
מוחמד ולד בילאל

מוחמד ולד בילאל מסעוד (בערבית: محمد ولد بلال مسعود; נולד ב-10 בדצמבר 1963, בעיר בדרום מאוריטניה) הוא מהנדס מים בהשכלתו המכהן בתפקיד ראש ממשלת מאוריטניה מאז 6 באוגוסט 2020. הוא החליף את קודמו בתפקיד אסמאעיל ולד בדה ולד א-שייח' סידיא (إسماعيل ولد بده ولد الشيخ سيديا).<ref></ref><ref></ref>

== קורות חייו ==
מוחמד בילאל נולד בשנת 1963, בעיר (בירת מחוז ), סמוך לנהר סנגל, המפריד בין מאוריטניה לסנגל השכנה. הוא למד בעיר הולדתו רוסו, וסיים תואר ראשון במתמטיקה באמצע שנות ה-80. את השכלתו האקדמית הוא המשיך באלג'יריה, שם הוסמך כמהנדס מים בשנת 1990. בהמשך, הוא עבד כמהנדס מים ויועץ במספר מגזרים ממשלתיים ופרטיים במאוריטניה. כיהן כשר החוץ ב-2003–2005. ביולי–אוגוסט 2005, כיהן כשר השירות הציבורי. במרץ 2007 – אפריל 2008 כיהן כשר התחבורה. באפשריל – אוגוסט 2008 כיהן כשר השיכון. ב-2013–2018, כיהן כשגריר מאוריטניה באלג'יריה.

== ראשות הממשלה ==
במהלך שנת 2020 נשמעה ביקורת במדינה על תפקוד הממשלה, וכן הועלו חשדות לשחיתות. דו"ח שהוכן על ידי ועדת חקירה פרלמנטרית אישש חלק מהחשדות, ובין החשודים היו כמה עוזרים בכירים ומקורבים של הנשיא לשעבר מוחמד אולד עבד אל עזיז. בין החשודים עלה גם שמו של ראש הממשלה איסמעיל אולד בדדה ולד אל-שייח' סידיא, והוא התפטר ב-6 באוגוסט 2020 מבלי לציין סיבה.

בבוקר של אותו יום (6 באוגוסט 2020), הטיל הנשיא מוחמד אולד ג'ז'ואני על מוחמד ולד בילאל את תפקיד ראש הממשלה,<ref></ref> וכעבור שלושה ימים, ב-9 אוגוסט 2020, הכריז בילאל על הקמת ממשלה חדשה, שבה נשארו רוב חברי הממשלה הקודמת והוחלפו רק שישה מבין 23 שרי הממשלה.<ref></ref>

=== הממשלה השנייה ===
בחודש מאי 2021, כ-9 חודשים לאחר הקמת ממשלתו הראשונה, הקים מוחמד ולד בילאל את ממשלתו השנייה. הוא החליף את רוב השרים בממשלתו (14 תיקים מתוך 23) וכן העביר סמכויות בין משרדי ממשלה, מה שגרם לשינוי שמות המשרדים.<ref></ref>

=== הממשלה השלישית ===
במרץ 2022 התגברו קולות הביקורת על תפקודה של ממשלת בילאל, שכיהנה יותר משנה וחצי. ב-24 במרץ נאם הנשיא ג'זואני בפני בוגרי בית הספר הלאומי למנהל, עיתונות ומשפטים וציין את ההכרח להתחיל לבנות במאוריטניה מנהל מודרני ואפקטיבי שבמרכזו השירות לאזרח. כמה ימים לאחר נאומו של הנשיא, הודיע מוחמד ולד בילאל על התפטרות ממשלתו (מבלי לפרט את הסיבות) ולמחרת, ב-30 במרץ, הודיע שהנשיא הטיל עליו שוב להרכיב ממשלה חדשה.<ref></ref>
== הערות שוליים ==

קטגוריה:פוליטיקאים מאוריטנים
קטגוריה:ראשי ממשלת מאוריטניה
קטגוריה:ילידי 1963
האספה המחוקקת של מהאראשטרה

האספה המחוקקת של מהארשטרה (במראטהית ובהינדי: महाराष्ट्र विधान सभा; בתעתיק: מהאראשטרה וידהאן סבהה) היא הבית התחתון של בית המחוקקים הדו-ביתי של מהאראשטרה, הודו.

== היסטוריה ==
האספה המחוקקת של מהאראשטרה הוקמה ב-1960, כשהאספה המחוקקת של בומביי פוצלה בין שתי המדינות שהוקמו עם פיצול מדינת בומביי למהארשטרה וגוג'ראט. גודלה של האספה נקבע לשני שלישים מהאספה המחוקקת של בומביי, כאשר מתוך 396 חברי האספה 264 היו לחברי האספה המחוקקת של מהאראשטרה ו-132 לחברי האספה המחוקקת של גוג'ראט. בדומה לאספה המחוקקת של בומביי, גם היא נקבעה כבית תחתון והוקמה המועצה המחוקקת של מהאראשטרה כבית עליון.

בעת הקמת האספה המחוקקת ב-1960 היו בה 264 מושבים. ב-1967 הוגדל מספר מושבי האספה ל-270, וב-1978 נקבע המספר הנוכחי, 288.

האספה בוחרת את 19 נציגי מהאראשטרה ברג'יה סבהה.

== הרכב נוכחי ==
הרכבה הנוכחי של האספה המחוקקת של מהאראשטרה נקבע בבחירות באוקטובר 2019. מפלגת העם ההודית הייתה למפלגה הגדולה ביותר עם 104 מושבים. שתי המפלגות הבאות, שיוו סנה ומפלגת הקונגרס הלאומית התפלגו במהלך כהונת האספה לשתי פלגים, האחד חבר ב והאחר בברית עם הקונגרס הלאומי ההודי, המחזיקה ב־45 מושבים באספה.

== קישורים חיצוניים ==
* 
* 
* 

==הערות שוליים ==

מהאראשטרה
קטגוריה:מהאראשטרה: פוליטיקה
קטגוריה:מומבאי: מבנים
ראדה חאמוביץ'

ראדה חאמוביץ (בסרבית: Раде Хамовић; 13 בפברואר 1916 – 19 במאי 2009) היה גנרל יוגוסלבי אשר פיקד על כוחות בפרטיזנים של טיטו במהלך מלחמת העולם השנייה. לאחר המלחמה שימש כראש המטה הכללי היוגוסלבי בין השנים 1961–1967.

==ביוגרפיה==
חאמוביץ' נולד ב-13 בפברואר 1916 בסטולאץ שהשתייכה אז לאימפריה האוסטרו-הונגרית. אביו היה סוחר שהתעשר לאחר שסיפק קפה ומזון לצבא האוסטרו-הונגרי במהלך מלחמת העולם הראשונה. לאחר המלחמה, סופחה סטולאץ לממלכת יוגוסלביה. ב-1936 הוא התגייס לצבא המלכותי היוגוסלבי ולמד באקדמיה הצבאית בבלגרד. לאחר מכן למד בבית ספר לקצינים בסרייבו ומונה למפקד רגימנט הרגלים ה-60.

באפריל 1941 פלשו מדינות הציר ליוגוסלביה וכבשו אותה תוך 13 ימים. חאמוביץ' הצליח להימנע מנפילה בשבי ונמלט לרומניה. כעבור זמן קצר הוא חזר ליוגוסלביה, והצטרף לפרטיזנים של טיטו. הוא השתתף בקרבות בבוסניה והרצגובינה כנגד הגרמנים ותומכיהם, ובקרואטיה כנגד האוסטאשה. באוקטובר 1941 הוא מונה למפקד גזרת סרייבו-פוצ'ה. במאי 1942 הוא מונה לחבר המפקדה העליונה של הפרטיזנים. באוגוסט של אותה הוא מונה למפקד בריגדת המחץ ה-3. בדצמבר 1943 הוא מונה לראש מטה הדיוויזיה ה-29.

לאחר המלחמה הוא המשיך לשרת במטה הכללי היוגוסלבי. בין 1952–1956 הוא שימש כמפקד המחוז הצבאי הארמייה ה-3 בסקופיה. לאחר מכן מונה למפקד המחוז הצבאי הארמייה ה-5 בזגרב. ב-16 ביוני 1961 הוא מונה לראש המטה הכללי היוגוסלבי עד 15 ביוני 1967 כאשר במקומו מונה מילוש שומוניה. לאחר מכן מונה לתפקיד הסמלי של המפקח הכללי של הצבא היוגוסלבי.

באוגוסט 1968 הוא התנגד להחלטתו של יוסיפ ברוז טיטו להכריז על גיוס כללי של הצבא היוגוסלבי לנוכח האביב של פראג. עקב כך, הוא סולק מהצבא. לאחר פירוק יוגוסלביה הוא עבר להתגורר בסלובניה. הוא נפטר בליובליאנה ב-19 במאי 2009.

==קישורים חיצוניים==
* [https://generals.dk/general/Hamović/Rade/Yugoslavia.html ראדה חאמוביץ'] באתר הגנרלים של מלחמת העולם השנייה

קטגוריה:גנרלים בצבא יוגוסלביה
קטגוריה:פרטיזנים יוגוסלבים
קטגוריה:מעוטרי גיבור יוגוסלביה
קטגוריה:ילידי 1916
קטגוריה:נפטרים ב-2009
בית העלמין בוגוסלובסקויה

בית העלמין בוגוסלובסקויה (ברוסית: Богословское кладбище) הוא בית קברות, הממוקם בנפת קלינין, בסנקט פטרבורג.

==אנשים מפורסמים הקבורים בבית העלמין==
* ויקטור צוי 
* יבגני שוורץ 
* יבגני מראווינסקי 
* ולריאן פרולוב
* מיכאיל קובליוב 
* קיריל לברוב
* יעקב פרנקל
* מיכאיל רימסקי-קורסקוב
* יצחק מואיסייביץ זלצמן

==קישורים חיצוניים==
* 

בוגוסלובסקויה
האספה המחוקקת של אוטר פרדש

האספה המחוקקת של אוטר פרדש (בהינדי: उत्तर प्रदेश विधान सभा; בתעתיק אוטר פרדש וידהאן סבהה) היא אספה מחוקקת המשמשת כבית התחתון של אוטר פרדש. האספה היא בת 403 חברים, והגדולה באספות המחוקקות המדינתיות במדינות הודו.

== היסטוריה ==
הרשות המחוקקת של אוטר פרדש הוקמה כמועצה המחוקקת של המחוזות המאוחדים, תחת חוק ממשלת הודו, 1919. האספה, שהוקמה בפועל ב־1921, כללה 100 חברים נבחרים ו־23 ממונים.

ב־1935 חוקק הפרלמנט הבריטי את חוק ממשלת הודו, 1935, שהורה על הפיכת המועצה המחוקקת לבית העליון בבית מחוקקים דו-ביתי, כאשר הבית התחתון הוא האספה המחוקקת של המחוזות המאוחדים בת 288 חברים. הבחירות הראשונות נערכו בדצמבר 1936, והאספה התכנסה לראשונה ב-29 ביולי 1937. כנהוג בהודו הבריטית, מחוזות הבחירה הוקצו לקבוצות שונות: 140 כלליים (הינודאים) מהם 20 לקאסטות נמוכות, 65 למוסלמים, 1 לאנגלו־הודים, 2 לאירופאים, 2 לנוצרים הודים, 3 למייצגי מסחר, תעשייה מכרות ונוטעים, 6 לבעלי אדמות, 1 לאוניברסיטאות, 3 לאיגודי עובדים, 4 לנשים ו־2 לנשים מוסלמיות.

האספה הראשונה התפזרה ב-1939, לאחר שממשלת אוטר פרדש בראשות גובינד בהללאבה פנט התפטרה לאחר שהמושל הכללי של הודו הכריז על מצב מלחמה מול גרמניה הנאצית ללא היוועצות בנציגי הממשל העצמי הודי.

לאחר תום מלחמת העולם השנייה, הוחלט על קיום בחירות חדשות לאספה המחוקקת באפריל 1946.

ב-26 בינואר 1950 נכנסה לתוקף חוקת הודו, ושם המדינה שונה מהמחוזות המאוחדים לאוטר פרדש, ושם האספה שונה להאספה המחוקקת של אוטר פרדש.

הבחירות הראשונות לאספה המחוקקת של אוטר פרדש לאחר עצמאות הודו נערכו ב-1952. בבחירות הללו היו 346 מחוזות בחירה, בהם 83 מחוזות בעלי שני נציגים, כשבסך הכל נבחרו 430 חברים לאספה. בנוסף, היה חבר ממונה אחד, שמונה על ידי מושל אוטר פרדש כמייצג הקהילה האנגלו-הודית.

ב-1967 צומצם מספר חברי האספה ל-426, 425 מהם נבחרים ואחד ממונה.

ב-9 בנובמבר 2000 הופרדה אוטראקהאנד מאוטר פרדש, ומספר חברי האספה המחוקקת של אוטר פרדש ירד ל-403.

ב-2019 תוקנה חוקת הודו ונקבע כי תפגע זכות הייצוג של הקהילה האנגלו-הודית בלוק סבהה ובאספות המחוקקות של מדינות הודו.

האספה בוחרת את 31 נציגי אוטר פרדש ברג'יה סבהה.

== קישורים חיצוניים ==
* 
* 

* 

== הערות שוליים ==

אוטר פרדש
קטגוריה:אוטר פרדש: פוליטיקה
קטגוריה:בתים תחתונים
נסטורי אירנקונדה

נסטורי "נסטור" אירנקונדה (באנגלית: Nestory "Nestor" Irankunda; נולד ב-9 בפברואר 2006 בקיגומה שבטנזניה) הוא כדורגלן אוסטרלי-טנזני-בורונדי המשחק בעמדת קשר הכנף בקבוצת אדלייד יונייטד מליגת העל האוסטרלית. ב-1 ביולי 2024 יעבור לבאיירן מינכן מהבונדסליגה.

== חיים אישיים ==
אירנקונדה נולד בקיגומה שבטנזניה להורים מבורונדי שברחו מביתם במהלך מלחמת האזרחים בבורונדי למחנה פליטים בטנזניה. כאשר נסטורי היה בן שלושה חודשים הם עברו לפרת' שבאוסטרליה המערבית, ובשנת 2013 עברו לאדלייד שבאוסטרליה הדרומית.

== קריירת מועדונים ==
אירנקונדה גדל במחלקות הנוער של נורת'רן וולבס SC, פראפילד גארדנס SC, אדלייד קרואטיה ריידרס ואדלייד יונייטד. בשנת 2021 החל לשחק בקבוצת המילואים של אדלייד יונייטד, וב-8 בינואר 2022 ערך את הופעת הבכורה שלו בקבוצה הבוגרת, בתיקו 1-1 נגד מלבורן ויקטורי במסגרת המחזור התשיעי בליגת העל האוסטרלית לעונת . הוא ערך 13 הופעות ליגה בעונה זו, כולן כמחליף, ובעונת הוסיף 22 הופעות, גם הן כמחליף.

ב-14 בנובמבר 2023 הודיעה הודיעה אדלייד יונייטד על מכירתו של אירנקונדה לבאיירן מינכן מהבונדסליגה עבור סכום שיא עבור המועדון, בעסקה שתצא לפועל ב-1 ביולי 2024.

== קריירה בין-לאומית ==
אירנקונדה רשאי לייצג ברמה הבינלאומית את טנזניה, בורונדי או אוסטרליה. בשנים 2022–2023 שיחק בנבחרת אוסטרליה עד גיל 17.

ב-14 במרץ 2023 זומן אירנקונדה לראשונה לסגל נבחרת אוסטרליה, לצמד משחקי ידידות נגד נבחרת אקוודור. הוא לא שיחק בשני המשחקים.

== קישורים חיצוניים ==

== הערות שוליים ==

קטגוריה:כדורגלנים אוסטרלים
קטגוריה:קשרי כדורגל אוסטרלים
קטגוריה:כדורגלנים טנזנים
קטגוריה:קשרי כדורגל טנזנים
קטגוריה:כדורגלנים בורונדים
קטגוריה:קשרי כדורגל בורונדים
קטגוריה:כדורגלני אדלייד יונייטד
קטגוריה:אוסטרלים שנולדו ב-2006
ערוץ החדשות אל-קאהירה

ערוץ החדשות אל-קאהירה (בערבית: قناة القاهرة الإخبارية, תעתיק מדויק: קנאה אל-קאהרה אל-אח'באריה) הוא ערוץ חדשות לווייני מצרי,<ref></ref> ואחד מערוצי חברת United Media Services,<ref></ref> המשודר דרך הלוויין המצרי ניילסאט. הערוץ מתמחה בסיקור חדשותי של אירועים בתחום הפוליטיקה, הכלכלה, הספורט, התרבות ואירועים נוספים. מטה הערוץ והחברה ממוקמים במתחם האולפנים בעיר השישה באוקטובר במחוז גיזה במצרים,<ref></ref> והחל לשדר באופן רשמי במשך 24 שעות ביממה ב-31 באוקטובר 2022.<ref></ref>

==== תוכניות הערוץ ====
* הערב הזה (هذا المساء, האד'א אל-מסאא')
* בוקר חדש (صباح جديد, סבאח גדיד)
* מה קרה אז (ثم ماذا حدث, ת'ם מאד'א חדת')
* התמודד עם האמת (واجه الحقيقة, ואגה אל-חקיקה)

== קישורים חיצוניים ==
* 

== הערות שוליים ==

קטגוריה:ערוצי טלוויזיה ערביים
קטגוריה:ערוצי חדשות
קטגוריה:מצרים: תקשורת
ג'ורדן בוס

ג'ורדן ג'ייקוב בוס (באנגלית: Jordan Jacob Bos; נולד ב-29 באוקטובר 2002 במלבורן שבאוסטרליה) הוא כדורגלן אוסטרלי המשחק בעמדת המגן השמאלי בקבוצת וסטרלו מליגת העל הבלגית ובנבחרת אוסטרליה.

== קריירת מועדונים ==
בוס גדל במחלקות הנוער של הופרס קרוסינג ומלבורן סיטי. בשנת 2018 החל לשחק בקבוצת המילואים של מלבורן סיטי, ובשנת 2021 החל לשחק בקבוצה הראשונה של המועדון במסגרת ליגת העל האוסטרלית. בסך הכל ערך 41 הופעות ליגה במדי הקבוצה הראשונה של המועדון.

ב-16 במאי 2023 חתם בוס על חוזה לארבע שנים בווסטרלו מליגת העל הבלגית. ב-29 ביולי ערך את הופעת הבכורה שלו במועדון, בתיקו 2-2 נגד אויפן במסגרת המחזור הראשון לעונת .

== קריירה בינלאומית ==
ב-28 במרץ 2023 ערך בוס את הופעת הבכורה שלו בנבחרת אוסטרליה, בהפסד 2-1 לנבחרת אקוודור במשחק ידידות.

נכלל בסגל נבחרת אוסטרליה לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים אוסטרלים
קטגוריה:מגני כדורגל אוסטרלים
קטגוריה:מלבורן: כדורגלנים
קטגוריה:כדורגלני מלבורן סיטי
קטגוריה:כדורגלני וסטרלו
קטגוריה:כדורגלני נבחרת אוסטרליה
קטגוריה:כדורגלני גביע אסיה 2023
קטגוריה:ספורטאים זרים בבלגיה
קטגוריה:אוסטרלים שנולדו ב-2002
מילוש שומוניה

מילוש שומוניה (בסרבית: Милош Шумоња; 23 בספטמבר 1918 – 22 במרץ 2006) היה גנרל יוגוסלבי אשר פיקד על כוחות בפרטיזנים של טיטו במלחמת העולם השנייה. לאחר המלחמה שימש כראש המטה הכללי היוגוסלבי בין השנים 1967–1970.

==ביוגרפיה==
שומוניה נולד ב-23 בספטמבר 1918 בכפר טושילוביץ' ליד קרלובץ. הוא למד בבית ספר להכשרת מורים בקרלובץ, ולאחר שירות חובה בצבא המלכותי היוגוסלבי החל לעבוד כמורה בכפר סלבסקו פוליה. בעקבות פלישת מדינות הציר ליוגוסלביה באפריל 1941, שומוניה התגייס מחדש לצבא יוגוסלביה כמפקד מחלקה. לאחר נפילת הצבא היוגוסלבי, הוא הצטרף לפרטיזנים של טיטו. במהלך המלחמה, הוא לחם בחזית קרואטיה כנגד הגרמנים והאוסטאשה. הוא שימש כמפקד הבריגדה ה-5, כמפקד דיוויזיית התקיפה ה-8, ואת המלחמה סיים כמפקד הקורפוס הקוראטי ה-4.

לאחר סיום המלחמה, המשיך שומוניה לשרת בצבא יוגוסלביה. הוא נשלח למוסקבה ולמד באקדמיה הצבאית "פרונזה" עד 1947. לאחר חזרתו ליוגוסלביה מונה למפקד הארמייה ה-12 עד 1948. לאחר מכן מילא תפקידי מטה בכירים. ב-15 ביוני 1967 הוא מונה לראש המטה הכללי היוגוסלבי וכיהן בתפקיד עד 5 בינואר 1970. ב-1977 הוא מונה לשגריר יוגוסלביה בהולנד וכיהן בתפקיד עד 1981.

הוא נפטר בבלגרד ב-22 במרץ 2006.

==לקריאה נוספת==
* Војна енциклопедија том IX. Београд. 1975.
* Ко је ко у Југославији. Београд. 1957.
* Народни хероји Југославије том I. Београд: Народна књига. 1982.
* Иветић, Велимир (2000). Начелници генералштаба 1876—2000. Београд: Новинско-информативни центар ВОЈСКА.

קטגוריה:גנרלים בצבא יוגוסלביה
קטגוריה:פרטיזנים יוגוסלבים
קטגוריה:מעוטרי גיבור יוגוסלביה
קטגוריה:ילידי 1918
קטגוריה:נפטרים ב-2006
ויקטור בובאן

ויקטור בובאן (בסרבית: Виктор Бубањ; 3 בדצמבר 1918 – 15 באוקטובר 1972) היה גנרל יוגוסלבי שכיהן כמפקד חיל האוויר בין השנים 1965–1970, וכראש המטה הכללי היוגוסלבי בין 1970–1972.

==ביוגרפיה==
בובאן נולד ב-3 בדצמבר 1918 בכפר פוז'ין. לאחר סיום לימודיו התיכוניים הוא החל לעבוד כטכנאי בנייה. ב-1939 הוא הצטרף לממפלגה הקומוניסטית של יוגוסלביה. ב-1940 הוא התגייס לצבא היוגוסלבי המלכותי. באפריל 1941 הוא השתתף בקרבות כנגד פלישת מדינות הציר ליוגוסלביה. לאחר התפרקות הצבא היוגוסלבי, הוא הנהיג את המחתרת הקומוניסטית בקרואטיה. לאחר שהאיטלקים הצליחו ללכוד את מרבית חברי המחתרת, הוא הצטרף לפרטיזנים של טיטו. באוקטובר 1942 הוא מונה למפקד בריגדת החוף ההררית ה-6. במרץ 1943 הוא הועבר לפקד על הבריגדה ה-13. יחד עמה, הוא השתתף בקרבות רבים כנגד האיטלקים, האוסטאשה והצ'טניקים.

במרץ 1944, בפקודת המפקדה הפרטיזנית העליונה, הוא נשלח לברית המועצות שם עבר הכשרה כטייס צבאי. עם סיום המלחמה, הוא טס חזרה ליוגוסלביה והתגייס לחיל האוויר היוגוסלבי. הוא מונה למפקד בריגדת האוויר בזגרב. ב-1946 הוא מונה לראש מטה חיל האוויר. במאי 1954 הוא מונה למפקד קורפוס האוויר ה-3. ב-1962 הוא מונה לסגן מפקד חיל האוויר. ב-1965 הוא מונה למפקד חיל האוויר. ב-5 בינואר 1970 הוא מונה לראש המטה הכללי היוגוסלבי. הוא נפטר מהתקף לב ב-15 באוקטובר 1972.

==קישורים חיצוניים==
* [https://www.nytimes.com/1972/10/16/archives/gen-viktor-bubanj-dead-led-yugoslav-armed-forces.html כתבה על מותו בניו יורק טיימס]

קטגוריה:גנרלים בצבא יוגוסלביה
קטגוריה:פרטיזנים יוגוסלבים
קטגוריה:מעוטרי גיבור יוגוסלביה
קטגוריה:ילידי 1918
קטגוריה:נפטרים ב-1972
סווטה נדליה (מחוז זאגרב)

סווטה נדליה (בקרואטית: Sveta Nedelja) היא עיירת לוויין של זאגרב, בירת קרואטיה. נכון לשנת 2021 היא מונה 18,221 תושבים.

== גאוגרפיה ==
העיירה ממוקמת כחמישה קילומטרים מערבית לזאגרב, בגובה של 146 מטרים מעל פני הים. הגבול עם סלובניה נמצא כ־6.6 קילומטרים מצפון־מערב.

== כלכלה ==
סווטה נדליה היא העיירה העשירה ביותר במחוז זאגרב ומבין העשירות בקרואטיה. נמצאים בה מספר מפעלים חשובים, בין היתר גם של רימאק אוטומובילי, יצרנית מכוניות על חשמליות.

== קישורים חיצוניים ==

== הערות שוליים ==

קטגוריה:קרואטיה: ערים
האסיזות של ירושלים

סמל ממלכת ירושלים
האסיזות של ירושלים הוא קובץ חוקים בשפת צרפתית עתיקה העוסק בדיני משפט בממלכת ירושלים ובממלכת קפריסין. הם גובשו במהלך המאה ה-13 בעכו, ומהווים האוסף המשפטי הנרחב והמקיף ביותר מתקופת ימי הביניים.

==היסטוריה==
רוב האסיזות חוברו בידי שני משפטנים של הממלכה באמצע המאה ה-13, ז'אן ד'איבלין, רוזן יפו ואשקלון, ופיליפ דה נוברה. ספרו של ז'אן ד'איבלין מכיל מידע רב על פעילות בתי המשפט בממלכה, תיאורי המשרות הגבוהות בממלכה, ההייררכיה הכנסייתית, טקסי ההכתרה המלכותיים והחובות הצבאיות של אצילי הממלכה למלך כפי שהיו ב־1187. פיליפ דה נוברה מסכם את החוק הפאודלי בממלכה; שני שלישים מהכתיבה שלו עוסקת בדיני יישוב סכסוכים בין המלך לוואסל. שני הכותבים טענו שהם משחזרים את המסורת המשפטית של ממלכת ירושלים כפי שהייתה בשיאה במאה ה-12, ואשר מסמכיה המשפטיים נאבדו עת נפלה ירושלים לצלאח-א-דין בשנת 1187. 

היסטוריונים חלוקים באשר באיזה מידה האסיזות אכן משקפים את המציאות המשפטית של ירושלים במאה ה-12, וזאת מאחר שמסמכים משפטיים מהמאה ה-12 כמעט ולא שרדו. לדעתו של ההיסטוריון הנס מאיר, סביר להניח שלא התקיים קובץ משפטי מסודר בממלכה במאה ה-12, ושהסיפור הומצא על ידי ז'אן ד'איבלין ופיליפ דה נוברה על מנת ליצור מסורת חוקית שמטיבה עם האצולה הירושלמית, וכדי למנוע כניסה של מסורת חוקית אימפריאלית חדשה על ידי בית הוהנשטאופן. אחת הראיות לכך הוא שהאסיזות מתארות מדינה פאודלית שמציבה את המלך במעמד נחות לעומת האצולה, דבר שאינו מסתדר עם הידוע לנו מתיאורים היסטוריים של הממלכה במאה ה-12. עם זאת, יהושע פראוור טוען שהאסיזות אכן משקפות במידה רבה את המציאות המשפטית של ממלכת ירושלים במאה ה-13, אך גם כאן הנושא נתון למחלוקת.

==קישורים חיצוניים==
* 

==הערות שוליים==

קטגוריה:מסעי הצלב
קטגוריה:חוק ומשפט
סטיין פוטוצ'אר

סטיין פוטוצ'אר (בסרבית: Стане Поточар; 27 באפריל 1919 – 5 בדצמבר 1997) היה גנרל יוגוסלבי אשר כיהן כראש המטה הכללי היוגוסלבי בין השנים 1972–1979.

==ביוגרפיה==
פוטוצ'אר נולד ב-27 באפריל 1919 בכפר מירנה פץ'. לאחר סיום לימודיו התיכוניים, הוא החל לעבוד באטליז בליובליאנה. ב-1936 הוא ניסה להתגייס לצי המלכותי היוגוסלבי, אולם נדחה. ב-1940 הוא התקבל לחיל הפרשים היוגוסלבי. לאחר כיבוש יוגוסלביה בידי מדינות הציר, הוא הצטרף לחזית השחרור של העם הסלובני – ארגון מחתרת שהתנגד לכיבוש. הוא היה אחראי על תיאום הפעולות בין הארגון לבין הפרטיזנים של טיטו. במרץ 1942 הוא הצטרף לפרטיזנים. ביולי 1943 הוא מונה למפקד בריגדה. בדצמבר של אותה שנה הוא מונה למפקד הדיוויזיה ה-31. בספטמבר 1944 הוא הועבר לפקד על הקורפוס ה-9. לקראת סוף המלחמה הוא יצא לברית המועצות לצורך השלמת הכשרתו הצבאית. באפריל 1946 הוא חזר ליוגוסלביה.

לאחר המלחמה, מונה פוטוצ'אר למפקד דיוויזיית ההלם הסרבית ה-23. בין 1950–1952 הוא למד באקדמיה הצבאית בבלגרד. בדצמבר 1952, הוא מונה למפקד הדיוויזיה ה-24, ולאחר מכן הועבר לתפקיד מפקד הדיוויזיה ה-60. ב-19 באוקטובר 1972 הוא מונה לראש המטה הכללי היוגוסלבי לאחר מותו הפתאומי של ויקטור בובאן. הוא כיהן בתפקיד עד 10 ביולי 1979 כאשר הוחלף על ידי ברנקו ממולה.

הוא נפטר בליובליאנה ב-5 בדצמבר 1997.

==קישורים חיצוניים==

* [https://www.obrazislovenskihpokrajin.si/oseba/potocar-stane-lazar/ סטיין פוטוצ'אר] באתר משרד ההגנה הסלובני

קטגוריה:גנרלים בצבא יוגוסלביה
קטגוריה:פרטיזנים יוגוסלבים
קטגוריה:מעוטרי גיבור יוגוסלביה
קטגוריה:ילידי 1919
קטגוריה:נפטרים ב-1997
בנימין ביילין

בנימין לבוביץ' ביילין (ברוסית: Вениамин Львович Бейлин; 25 באוגוסט 1904 – 16 במרץ 1982) היה גנרל יהודי-סובייטי בצבא האדום.

== ביוגרפיה==
נולד בעיירה ברוונקובו בדרום האימפריה הרוסית (כיום נמצאת העיירה בתחומי מחוז חרקוב של אוקראינה).

ב-1923 התגייס לצבא האדום למד בבית הספר לקציני חיל התותחנים. לאחר סיום הלימודים שירת בתפקידי פיקוד ומטה ביחידות ארטילריה שונות. בשנת 1934 התקבל ללימודים באקדמיה צבאית במוסקבה. לאחר סיום הלימודים מונה לראש מטה של אגד ארטילרי שהוצב בבלארוס. בהמשך היה מפקד יחידות תותחנים של דיוויזיית חיל רגלים. ביוני 1938 מונה למפקד יחידת תותחנים בצפון הקווקז. בשנת 1939 החל ללמוד באקדמיה צבאית של המטה הכללי.

לאחר הפלישה הנאצית לברית המועצות ביוני 1941 – הופסקו לימודיו באקדמיה והוא נשלח אל החזית. הוא מונה לסגן מפקד אגף המבצעים במטה הארמייה ה-27. השתתף בקרבות ההגנה לאורך הגדה הצפונית של דבינה המערבית ובהמשך, בקרבות במחוז פסקוב. בינואר 1942 מונה לסגן ראש המטה של ארמיית המחץ ה-4. נטל חלק בקרב על רז'ב. במאי 1942 מונה לראש מטה של גיס המשמר ה-2, עימו נלחם באזור העיר נוול. בספטמבר–אוקטובר 1942 פיקד על הגיס, כיוון שמפקד הגיס נפצע. לאחר מינוי מפקד חדש לגיס, חזר לתפקידו הקודם כראש המטה. מילא את התפקיד עד לספטמבר 1943, אז מונה לפקד על דויוויזיית חיל רגלים במסגרת הארמייה ה-39. אך כעבור חודש הועבר מן התפקיד ומונה לראש המטה של ארמיית המחץ ה-3. בתחילת 1944 הועלה לדרגת גנרל-מיור.

באוגוסט 1944 הועבר מהחזית למוסקבה, שם מונה למרצה בכיר באקדמיה צבאית. לאחר סיום המלחמה המשיך ללמד באקדמיה. בשנת 1949 עבר ללמד באקדמיה צבאית של חיל ההנדסה. בשנת 1955 סיים את שירותו הצבאי.

במהלך שירותו עוטר בעיטור לנין, שלוש פעמים בעיטור הדגל האדום, בעיטור המלחמה הפטריוטית הגדולה מדרגה ראשונה, בעיטור בוגדן חמלניצקי מדרגה שנייה.

התגורר בעיר מוסקבה, שם נפטר ב-16 במרץ 1982.

==קישורים חיצוניים==
* [https://www.jewmil.com/biografii/item/282-bejlin-veniamin-lvovich ביוגרפיה של בנימין ביילין באתר המוקדש ליהודים, חיילי הצבא האדום במלחמת העולם השנייה] 

קטגוריה:יהודים אנשי הצבא האדום במלחמת העולם השנייה
קטגוריה:גנרלים יהודים סובייטים
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור בוגדן חמלניצקי
קטגוריה:מפקדי גייסות בצבא האדום במלחמת העולם השנייה
קטגוריה:סובייטים שנולדו ב-1904
קטגוריה:סובייטים שנפטרו ב-1982
אותך (שיר של שלישיית גשר הירקון)

"אוֹתָךְ" הוא שיר בביצוע ההרכב הישראלי שלישיית גשר הירקון, שביצע אותו לראשונה בפסטיבל הזמר והפזמון תשכ"ד (1964). אורי אסף כתב את השיר, ויגאל גורדון הלחין אותו.

== על השיר ==
יגאל גורדון הגיע לביתו של אורי אסף עם גיטרה ומנגינה שאותה רצה לשלוח לפסטיבל הזמר והפזמון, והוא ביקש מאסף לכתוב לו מילים. "הוא ישב למולי, פרט על הגיטרה, והמילה הראשונה נכתבה מעצמה: 'אותך'", סיפר אסף. אחר כך החל אסף לכתוב "לא למישהי מסוימת, אלא למישהי שהייתה אולי איזו תערובת של כמה נשים שהכרתי עד אז בחיי". נוסף על כך עמד ברקע זיכרון דייט של אסף כמה חודשים קודם לכן עם מורה צעירה לטבע, שהציבה לו כאתגר (או התערבות) לכתוב שיר עם "לפחות שתי מילים" על אותה פגישה ביניהם. כדי שהיא תזהה את השיר קבעו השניים שהוא יכתוב את השיר לפי שתי מילים שהיא תבחר, והיא בחרה ב"טווס" ו"זמיר". כשיגאל גורדון ישב מולו נזכר אסף בהתערבות והכניס לגרסה הראשונית של השיר את המילים "טווס" ו"זמיר". גורדון שלח את השיר לפסטיבל הזמר, ונבחרה לבצע אותו שלישיית גשר הירקון. כחודש לפני הפסטיבל, זומן אסף בבהילות לרשות השידור בתל אביב, שם פגש אותו נתן זך, שהיה חבר בהנהלת הפסטיבל, וביקש ממנו בשם ההנהלה לשנות את המילים בטענה שהמטפורות והדימויים בשיר "לא ישראליים" אלא מתאימים לאירופה. כדוגמה שלף זך את המילה "זמיר", תוך שטען שהציפור הזאת לא נמצאת בישראל. אסף באופן כללי לא התנגד לשנות מילים כשביקשו ממנו, וגם במקרה הזה ישב עוד באותו הערב וכתב את המילים מחדש – ללא "טווס" ו"זמיר".

שלישיית גשר הירקון ביצעה את השיר (בגרסה לאחר השכתוב), בביצוע הראשון שלהם באירוע בעל תהודה ציבורית רחבה, בפסטיבל הזמר והפזמון שנערך במוצאי יום העצמאות תשכ"ד, ה־16 באפריל 1964, והגיעה איתו למקום הרביעי בתחרות. לאחר סיום הפסטיבל ניגש חיים קינן, הפזמונאי שכתב את מילות השיר שזכה במקום השני, "דברים של לא כלום", ליגאל גורדון, ואמר לו שני דברים: "השיר שלך הוא השיר שייזכר מהפסטיבל הזה", ו"אשמח לכתוב איתך".

לאחר לידתה של בתו של אסף עופרית, הוא כתב לה את השיר "עופרה" והכניס לתוכו את המילים שהוציא מ"אותך".

באותה תקופה היה נהוג שכל שיר בפסטיבל יבוצע על ידי שני מבצעים, והשיר בוצע בפסטיבל גם על ידי הזמר שמעון בר, אך הביצוע של שלישיית גשר הירקון הוא שהתפרסם והתקבל.

השיר נכלל בהוצאת התקליטור המחודשת של אלבום הבכורה של הלהקה, "אהבה ראשונה", שהתפרסמה ב־1994.

== קישורים חיצוניים ==

* [https://youtu.be/g-pID8GpNk8?si=ks6uAeHrYbBh-dVs "אותך" בביצוע שמעון בר], באתר יוטיוב

== הערות שוליים ==

קטגוריה:שירי 1964
קטגוריה:סינגלים מ-1964
קטגוריה:סינגלים מ-1994
קטגוריה:שירי שלישיית גשר הירקון
קטגוריה:שירי אריק איינשטיין
קטגוריה:שירי יהורם גאון
קטגוריה:שירי חוה אלברשטיין
קטגוריה:שירי גידי גוב
קטגוריה:שירי רמי קלינשטיין
קטגוריה:שירי פסטיבל הזמר והפזמון
קטגוריה:שירים בעברית
מגן דוד (ספר חסידות)

מגן דוד הוא ספר חסידות שחיבר האדמו"ר רבי דוד מטאלנא. ספר זה נחשב כספר סגולה. הספר נדפס בפעמים הראשונה בשנת ה'תרי"ב (1852) בבית הדפוס של "האחים שפירא" בזיטומיר. בהקדמתו למהדורתו השלישית של הספר הבטיח המחבר: "והנני אומר אשר כל איש חכם לב אשר יקנה את הספר הזה ויהגה בו אקווה שיהיה עליו תרופה לגופו ונפשו ברוחניות וגשמיות בזה ובבא, ויצליח בהצלחות זמניות ונצחיות. אמן כן יהי רצון".

הספר נדפס בחיי המחבר 6 פעמים. ובארץ ישראל נדפס לראשונה בשנת ה'תש"כ בתל אביב על ידי האדמו"ר רבי יוחנן טווערסקי מטאלנא.

==תוכן הספר==
בפתח הספר מופיע הקדמת המחבר והתנצלות מהמעתיק.

הספר נכתב כספרי חסידות רבים אחרים על סדר פרשיות התורה והמועדים. בספר מצטט המחבר רבות מ"ספרי המקובלים" (בדרך כלל לא ציון המקור). מהעניינים הנדונים בספר עבודת השם באהבה ויראה על פי שיטת החסידות, אמונה, ימות המשיח, עבודת הצדיקים, עניינם, מעלתם, בחינתם וההתקשרות אליהם. כן מובאים בספר ענייני מוסר והתעוררות רבים ובהם גם מאמר בשם "הדרכה ישרה".

בסוף הספר מופיעים ליקוטים שונים והשמטות (לפעמים של שורות שלימות) מחמת שיבושי הדפוס או הצנזורה. במהדורה שנדפסה בארץ ישראל נוסף בסוף הספר גם הנהגות מאדמור"י טאלנא וטשרנוביל. כמו-כן בחלק מהמהדורות נתווספו מגילות יוחסין מאת המדפיס.

==מהדורות הספר==
* מגן דוד - מהדורה ראשונה, ז'יטומיר, ה'תרי"ב
* מגן דוד - ז'יטומיר, ה'תרל"ג
* מגן דוד - וילנא, ה'תרל"ג
* מגן דוד - לובלין, ה'תרל"ג.
* מגן דוד - לבוב, ה'תר"מ
* מגן דוד - תל אביב, ה'תש"כ
* מגן דוד - ארץ ישראל, ה'תשל"ד
* מגן דוד - בית שמש, ה'תשס"ח

==קישורים חיצוניים==
* [https://www.nli.org.il/he/books/NNL_ALEPH990043791570205171/NLI דף הספר] באתר הספרייה הלאומית

== הערות שוליים ==

קטגוריה:ספרי חסידות
קטגוריה:ספרי 1852
קטגוריה:חצרות בית צ'רנוביל
מרחב גליל

מרחב גליל הוא אחד משלושת המרחבים במחוז צפון של משטרת ישראל. מרחב גליל מתפרס על שטח מכרמיאל ועד לשפרעם.

מטה המרחב ממוקם בקריית אתא. המרחב הוא הקטן ביותר במחוז, גם מבחינת השטח וגם במספר התחנות (5 לעומת 6 בכל אחד משני המרחבים האחרים).

== תחנות המרחב ==
תחנת מג'ד אל כרום, תחנת משגב (ממוקמת סמוך לרקפת), תחנת שפרעם, תחנת טמרה.
{| class="wikitable"
|+
!תחנה
!כתובת
!גבולות גזרה
|-
|שפרעם
|מרכז הכפר שפרעם
|שפרעם, טמרה, ביר אל-מכסור, אעבלין
|-
|משגב
|משרדי מועצה אזורית משגב
|מצפון - ואדי סלמה, שורשים.
ממזרח - צומת חמרא.

במערב - צומת יבור.

בדרום - מחלף המוביל.
|}

גליל
קטגוריה:מחוז הצפון (משטרה)
מרחב דן

מרחב דן הוא אחד משלושת המרחבים במחוז תל אביב של משטרת ישראל. המרחב אחראי על הערים והיישובים רמת גן, בני ברק, גבעתיים, יהוד, אור יהודה, קריית אונו, גני תקווה, גבעת שמואל, רמת אפעל, כפר אז"ר, ורמת פנקס.

מטרה המרחב ממוקם ברחוב הקישון 10, בני ברק.

תחנות המרחב:
* תחנת בני ברק ברחוב הקישון 10 בבני ברק
* תחנת גבעתיים שוכנת ברחוב ויצמן 76, והיא אחראית על העיר גבעתיים.
* תחנת מסובים הכפופה למרחב דן והשוכנת בדרך לוד סמוך לאור יהודה. תחנה זו משרתת את היישובים אור יהודה, קריית אונו, יהוד, סביון, גבעת שמואל, כפר אז"ר, רמת אפעל, נווה מונוסון, גני תקווה ורמת פנקס.

דן
קטגוריה:מחוז תל אביב (משטרה)
מרחב יהודה

תחנת משטרת מעלה אדומים
תחנת חברון
מרחב יהודה הוא אחד משני המרחבים של מחוז ש"י של משטרת ישראל. בתחומי המרחב 115 יישובים פלסטינים (כמיליון תושבים) ו-44 יישובים ישראלים (כ-150,000 תושבים). מרחב יהודה חולש על שטח של כ-2,000 קילומטרים רבועים. המרחב פועל לצד צה"ל, שהוא הריבון בשטח באמצעות שתי חטיבות מרחביות: חטיבת יהודה וחטיבת עציון. מטה המרחב ממוקם בקריית ארבע.

== תחנות המרחב ==
{| class="wikitable"
|+
!תחנה
!כתובת
!גבולות גזרה
|-
|חברון
|גבעת האבות 1, קריית ארבע
|בצפון – צומת העוקפים (ציר 35, תחנת עציון)
במערב – מחסום תרקומיה, מרחב לכיש (תחנת קריית גת)
במזרח – מדבר יהודה
בדרום – מרחב נגב, תחנת עיירות (מחסום ביתר ומחסום ערד)
|-
|מעלה אדומים
|אגן הסהר 1, מעלה אדומים
|בצפון – מרחב שומרון (תחנת בנימין)
במערב – מרחב קדם
במזרח – ים המלח
בדרום – מרחב נגב (תחנת ערד)
|-
|עציון
|רחוב אוהל שרה 5, מתחם הביטחון, ביתר עילית
|בצפון – מחוז ירושלים
במערב – תחנת מטה יהודה (מחסום ביתר)

במזרח – מדבר יהודה

בדרום – צומת העוקפים (תחנת חברון)
|}

== הערות שוליים ==

יהודה
קטגוריה:יהודה ושומרון: חוק ומשפט
מרחב מנשה

מרחב מנשה הוא אחד משלושת המרחבים במחוז חוף של משטרת ישראל. המרחב חולש על זכרון יעקב, ג'סר א-זרקא, חדרה, עירון (ערערה), באקה אל-גרבייה, אום אל-פחם וחריש.

התחנות במחוז הן:
* תחנת עירון, הממוקמת בערערה ונותנת שירות ליישובים רגבים, כפר נילי, עארה, ערערה, כפר קרע, קציר, חריש, עין א-סהלה, אום אל-קוטוף, מצפה אילן, ברקאי, מענית, דאר אל חנון, מנסורה, מיצר, מצר, מאור, שדה יצחק, ג'ת, להבות חביבה, מגל, באקה אל-גרבייה וברטעה.

* "תחנת זכרון יעקב הנותנת שירותים ליישובים זכרון יעקב, עין הוד, פוריידיס, בנימינה-גבעת עדה, עין חוד, עין כרמל, ניר עציון, גבע כרמל, כרם מהר"ל, עופר, הבונים, עין אילה, צרופה, מעגן מיכאל, בת שלמה, מאיר שפיה, נחשולים, דור, מעיין צבי, עמיקם, אביאל, בית חנניה, אלוני יצחק, כפר גליקסון.

* תחנת אום אל-פחם שנותנת שירותים ליישובים אום אל-פאחם, מי עמי, מועאוויה, מוסמוס, זלפה, סאלם, מעלה עירון, גבעת עוז, מושיריפה.

* תחנת חדרה הנותנת שירותים ליישובים חדרה, אור עקיבא, גבעת אולגה, פרדס חנה-כרכור, משמרות, כפר פינס, עין עירון, עין שמר, גן שומרון, גבעת חביבה, שער מנשה, תלמי אליעזר, גן שמואל, שדות ים, קיסריה, אליכין.

* תחנת ג'סר א-זרקא
* תחנת חריש

מנשה
קטגוריה:מחוז חוף (משטרה)
ברנקו ממולה

ברנקו ממולה (בסרבית: Бранко Мамула; 30 במאי 1921 – 19 באוקטובר 2021) היה אדמירל יוגוסלבי שימש כראש המטה הכללי היוגוסלבי בין השנים 1979–1982, וכמזכיר הפדרלי להגנה לאומית (מקביל לשר ההגנה) בין 1982–1988.

==ביוגרפיה==
ממולה נולד ב-30 במאי 1921 בכפר סלבסקו פוליה. הוא למד באקדמיה הממלכתית למסחר בקרלובץ ולאחר מכן עבד כקופאי. בעקבות כיבוש יוגוסלביה בידי מדינות הציר באפריל 1941, ממולה הצטרף לפרטיזנים של טיטו, ושימש כקומיסר פוליטי. אמו, אחיו ושתי אחיותיו נרצחו בידי האוסטאשה. לאחר המלחמה, הוא שרת במשך כמה שנים בצבא העממי היוגוסלבי ולאחר מכן החל ללמוד באקדמיית הצי היוגוסלבית. הוא סיים את לימודיו ב-1958. לאחר מכן נשלח לשנתיים נוספות כדי להשלים את השכלתו הצבאית בבריטניה. עם חזרתו, הוא נשלח לסודאן במטרה לייעץ לכוחות הממשלה במלחמת האזרחים. ב-1963 הוא חזר ליוגוסלביה ומונה למפקד בסיס חיל הים פולה. בין 1976–1979 הוא שימש כמפקד חיל הים היוגוסלבי. ב-10 ביולי 1979 הוא מונה לראש המטה הכללי היוגוסלבי וכיהן בתפקיד עד 5 במאי 1982. הוא היחיד בכל תולדות התפקיד, שהגיע משורות הצי.

לאחר סיום כהונתו בתפקיד הרמטכ"ל, שימש ממולה כמזכיר הפדרלי להגנה לאומית (מקביל לשר ההגנה). ב-15 במאי 1988 הוא סיים את תפקידו ועזב את הצבא. בסתיו 1990 הוא הקים את "ברית הקומוניסטים – התנועה ליוגוסלביה" – ארגון עממי שנועד לשמור על יוגוסלביה מאוחדת. עם פרוץ מלחמת העצמאות של קרואטיה, נאלץ ממולה לעזוב את ביתו שבאופטיה ולעבור להתגורר בבלגרד. בעקבות פירוק יוגוסלביה, הוא פרש מהחיים הפוליטיים. בשנותיו האחרונות הוא התגורר בטיווט שבמונטנגרו.

הוא נפטר בגיל 100 ב-19 באוקטובר 2021 לאחר שנדבק במחלת נגיף קורונה 2019.

==קישורים חיצוניים==

* כתבות על פטירתו [https://www.mkd.mk/node/266838 1] [https://www.vijesti.me/vijesti/drustvo/571685/preminuo-admiral-flote-branko-mamula 2]

קטגוריה:גנרלים בצבא יוגוסלביה
קטגוריה:מעוטרי עיטור הכוכב של יוגוסלביה
קטגוריה:פרטיזנים יוגוסלבים
קטגוריה:נפטרים במגפת הקורונה
קטגוריה:ילידי 1921
קטגוריה:נפטרים ב-2021
אריה ליב ליפקין

הרב אריה ליב ליפקין (זאגר ה'ת"ר – וקשנה כ"ז בתשרי ה'תרס"ג) היה רב ליטאי, מחבר ספרי הלכה קבלה ועוד, ומהדיר ספרות תורנית.

==ביוגרפיה==
נולד בזאגר בשנת ה'ת"ר לרבי ידידיה ליפמן ליפקין, בנו של רבי זאב ליפקין מחבר הגהות "בן אריה" על התלמוד. דודו (אחי אביו) היה רבי ישראל מסלנט, ורבי אריה ליב קיבל מתורתו. כיהן כרב בכמה עיירות בליטא: פאפעלאן, קרטינגה ווקשנה. היה שותף לעריכה ולהוצאה לאור של ספרים רבים, כשהערותיו משולבות בהם. בין הספרים שערך: "אמרי נועם", חידושי הגר"א על מסכתות התלמוד, הגהות סבו, "בן אריה", על התלמוד ועל הרי"ף והרמב"ם. סייע לרבי שמואל לוריא שהוציא לאור את כתבי הרמח"ל בהגהת התוכן ובעריכת הכתבים.

הרב יצחק בלאזר כתב בספרו "פרי יצחק" שמותרת הדלקת נרות שבת גם זמן מועט לאחר תחילת שקיעת החמה, וזאת על פי שיטת רבנו תם בעניין זמן בין השמשות. הרב ליפקין כתב לו מכתב בתגובה ובו התריע שהדלקת נרות כזו כרוכה בחילול שבת, ואם אין נוהגים כשיטת רבנו תם, נמצא שמחללים את השבת לשתי השיטות. יש מי שטוען שנושא זה היה בין הסיבות שגרמו לרבי יצחק בלאזר לעזוב את פטרבורג, משום שבה לא ניתן לקיים צאת שבת על פי שיטת רבנו תם.

נפטר בוקשנה בכ"ז בתשרי ה'תרס"ג, ושם נטמן. חתנו, רבי יקותיאל זלמן לויטס מילא את מקומו ברבנות העיר וקשנה.

==כתביו==
מלבד ספרים רבים שערך, פרסם בחייו מספר ספרים:
ספרו "אור היום" עוסק בזמני היום בהלכה (בין היתר הוא נוקט כשיטת הגר"א בזמן צאת הכוכבים, ולא כשיטת רבנו תם). ספרו "דברי ידידיה" הוא פירוש למגילת שיר השירים. את הספר "כללי התחלת החכמה", כללים נחוצים למתחילים בלימוד הקבלה פרסם בעילום שמו.

לאחר פטירתו פרסם חתנו מתוך כתביו את הספר "חידושי אגדות מהרא"ל" ובו חידושים על אגדות התלמוד.

==קישורים חיצוניים==
*
* [https://www.nli.org.il/he/newspapers/hmz/1902/12/21/01/article/9/?e=-------he-20--1--img-txIN%7ctxTI--------------1 ידיעה על פטירתו], בעיתון המליץ
* [https://www.nli.org.il/he/newspapers/hzf/1902/11/09/01/article/7/?e=-------he-20--1--img-txIN%7ctxTI--------------1 ידיעה על פטירתו], בעיתון הצפירה
* הרב משה ברוך קופמאן, [https://forum.otzar.org/download/file.php?id=131176 החשבון והמציאות - ניצוצי אורה מספר 'אור היום'], מתוך גיליון "עלה זית"

;ספריו
* 
* 
* 
* רבי אריה ליב ליפקין, , בויקיטקסט
* [https://www.daat.ac.il/daat/vl/briitadesmoelhkatan/briitadesmoelhkatan01.pdf ברייתא דשמואל הקטן עם ביאור שבילי המאורות], באתר דעת

==הערות שוליים==

קטגוריה:משפחת ליפקין
קטגוריה:מחברי ספרי הלכה
קטגוריה:מחברי ספרי קבלה
קטגוריה:רבנים ליטאים
קטגוריה:מקובלים ליטאים
קטגוריה:פרשני מקרא בעת החדשה
קטגוריה:פרשני אגדות התלמוד
קטגוריה:מהדירי ספרות תורנית
צ'אנגג'נג 11

צָ'אנְגְגֶ'נְג 11 או צעדה ארוכה 11 (בסינית: 长征五号, בפיניין: Chángzhēngwǔ, "צעדה ארוכה" על שם מצעדו המפורסם של מאו דזה-דונג, בקיצור CZ-11, באנגלית: Long March 11) הוא משגר לוויינים קל ממשפחת צ'אנגג'נג שפותח על ידי תאגיד הטכנולוגיה בתחום החלל של סין. השיגור הראשון בוצע בשנת 2015. 

הפיתוח בוצע החל מתחילת המאה ה-21. המטרה הייתה לפתח משגר קל עם מנוע דלק מוצק ובעל יכולת שיגור בהתרעה קצרה. ככל הנראה המשגר פותח על בסיס טיל בליסטי מדגם DF-31.

בשנת 2019 פותח דגם CZ-11H המותאם לשיגור ממתקן ימי. כמו כן ניתן לשגר את המשגר ממתקן נייד שפותח עבוד משגר קואיג'ואו.

עד היום (2023) בוצעו 16 שיגורים, כולם הסתיימו בהצלחה. 

לשיגורים של משגר הותאמו כני שיגור:

* מרכז שיגור הלוויינים ג'יוצ'ואן - LP 43
* מרכז שיגור הלוויינים שיצ'אנג - LC-4
* בנוסף לכך בוצעו שיגורים מאסדה ימית.

==קישורים חיצוניים==

* [https://spaceflight101.com/chinas-new-long-march-11-rocket-roars-into-orbit-for-the-first-time/ תיאור המשגר]
* [https://space.skyrocket.de/doc_lau/cz-11.htm רשימת שיגורים]
* [https://www.google.com/search?q=long+march+11&sca_esv=585351497&tbm=vid&source=lnms&sa=X&ved=2ahUKEwjxj7np7OCCAxXngv0HHQpWBbgQ_AUoA3oECAEQBQ&biw=1521&bih=326&dpr=1.25#fpstate=ive&vld=cid:d4374e68,vid:OUPcEQJD_Vg,st:0 סרטון שיגור]

==הערות שוליים==

קטגוריה:משגרי לוויינים וחלליות
קטגוריה:תוכנית החלל הסינית
קטגוריה:צ'אנגג'נג
סרגיי ריז'יקוב

סרגיי ריז'יקוב (ברוסית:Сергей Николаевич Рыжиков , נולד ב-19 באוגוסט 1974 בבוגולמה) הוא קוסמונאוט רוסי שהשתתף בטיסות לתחנת החלל הבין-לאומית והיה חבר בכמה משלחות.

== ביוגרפיה ==
סרגיי ריז'יקוב נולד בעיר בוגולמה שבטטרסטן למשפחה רוסית. בשנת 1975 המשפחה עברה לניז'ני וארטובסק שבמחוז טיומן. בעיר זו הוא סיים לימודי בית ספר והיה פעיל במועדון טיס. בשנת 1991 הוא התחיל לימודים בבית ספר לטיס של חיל האוויר הרוסי וסיים את הלימודים בשנת 1996 עם קבלת הסמכה "טייס-מהנדס".

ריז'יקוב שירת ביחידות שונות של החיל והיה טייס של מיג 29.

בפברואר 2007 ריז'יקוב החל קורס במרכז גגארין להכשרת קוסמונאוטים. לאחר סיומו הוא היה חבר ביחידת הקוסמונאוטים. הוא היה חבר בצוות גיבוי של מספר משימות.

באוקטובר 2016 ריז'יקוב היה מפקד טיסה של סויוז MS-02 שהביאה לתחנת החלל את חברי משלחת מס' 49 לתחנת החלל הבין-לאומית החדשים (אנטולי איוואנישין היה מפקד המשלחת). לאחר סיום עבודת המשלחת ריז'יקוב עבר למשלחת מס' 50 לתחנת החלל הבין-לאומית בפיקוד של שיין קימברו. הוא חזר לכדור הארץ לאחר 173 ימים בחלל.

באוקטובר 2020 ריז'יקוב היה מפקד טיסה סויוז MS-17 שהביאה לתחנת החלל את חברי משלחת מס' 63 לתחנת החלל הבין-לאומית החדשים (כריסטופר קסידי היה מפקד המשלחת). לאחר סיום עבודת המשלחת ריז'יקוב עבר למשלחת מס' 64 לתחנת החלל הבין-לאומית והיה מפקד המשלחת. במהלך שהות בחלל הוא ביצע פעילות חוץ-רכבית באורך של כ-7 שעות. הוא חזר לכדור הארץ לאחר 184 ימים בחלל.

במאי 2023 פורסם שריז'יקוב צפוי להיות חבר במשלחת מס' 73 לתחנת החלל הבין-לאומית.

ריז'יקוב מתגורר בעיר הכוכבים.

==קישורים חיצוניים==

* [https://warheroes.ru/hero/hero.asp?Hero_id=27936 ביוגרפיה]
* [https://www.gctc.ru/main.php?id=206 ביוגרפיה באתר הכנת הקוסמונאוטים הרוסי]

קטגוריה:גיבורי הפדרציה הרוסית
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:טייסי חיל האוויר הרוסי
קטגוריה:מקבלי עיטור ההצטיינות למען המולדת
קטגוריה:רוסים שנולדו ב-1974